### 12.    Beslutning om forlængelse af Kalundborg Kommunes affaldsplan 2014-2018 (2014-2024)

**Åbent**

Sagsnr.: 326-2018-23599       J.nr.: 07.00.01           Dokumentnr.:
326-2018-199966

**Sagstype**

Beslutning.

**Resume og sagens baggrund**

Den næste nationale affaldsplan ventes klar primo 2020.
Kommunerne kan derfor vente med at udarbejde nye lokale affaldsplaner og i
stedet for forlænge deres gældende affaldsplaner til og med 2020.

Det vurderes, at Kalundborg Kommunens affaldsplan, der
gælder for perioden 2014-2018 (2014-2024), indeholder de initiativer, der er
aktuelle for kommunen frem til 2020, hvor en ny affaldsplan kan udarbejdes i
overensstemmelse med den nationale plan.

**Indstillinger**

Chefen for Vej, Ejendom og Affald indstiller, at Kalundborg
Kommunes affaldsplan 2014-2018 (2014-2024) forlænges til og med 2020.

**Behandling**

Teknik- og Miljøudvalget.

**Sagsfremstilling**

Miljøstyrelsen har udmeldt, at den næste nationale
affaldsplan ventes klar primo 2020.

Det nationale mål om 50 % genanvendelse af pap, papir, glas,
metal, plast, træ og organisk affald fra husholdningerne i 2022 vil gælde indtil
den næste nationale affaldsplan er klar. Som følge af ovenstående behøver
kommunerne ikke at udarbejde nye lokale affaldsplaner før 2020. Kommuner med
affaldsplaner, der udløber inden 2020, har mulighed for at forlænge disse i den
mellemliggende periode.

En ny kommunal affaldsplan skal, ud over at dække de lokale
behov, være i overensstemmelse med den nationale affaldsplan. Den nationale
affaldsplan udarbejdes på baggrund af de europæiske affaldsdirektiver.

[adresse] nuværende affaldsplan gælder for
perioden 2014-2018 (2014-2024). Den indeholder initiativer for indsamling af
papir, pap, metal og plast hos husstanden, initiativ for indsamling af småt
elektronik hos husstanden med flere. Det vurderes således, at kommunens
affaldsplan indeholder de initiativer, der er aktuelle for Kalundborg Kommune
frem til 2020, hvor en ny affaldsplan, der er i overensstemmelse med den
nationale, kan udarbejdes.

Perioden for den nuværende affaldsplan er fastlagt i
gældende bekendtgørelse, hvori der står, at en affaldsplan udarbejdet i 2014
skal gælde i perioden 2014-2018 og skal dække perioden 2014-2024, begge år
inklusive.

Nye mål for genanvendelse

Årsagen til, at den næste nationale affaldsplan først kommer
i 2020, er, at den har afventet  seks nye affaldsdirektiver fra EU. De er nu
vedtaget, og arbejdet med den nationale affaldsplan er igangsat på den
baggrund.

Direktiverne indeholder en række væsentlige ændringer om
blandt andet affaldsdefinitioner og genanvendelsesmål, som den nationale og de
kommunale affaldsplaner skal være med til at realisere. Der vil blive
orienteret yderligere om ændringerne, når de er implementeret i den nationale
affaldsplan.

**Økonomiske konsekvenser**

Der er ingen økonomiske konsekvenser.